General Cup
General Cup bio je profesionalni nerangirni snukerski turnir koji se do 2015. godine održavao u General Snooker Clubu u Hong Kongu. Ustanovljen je 2004. pod imenom General Cup International, a održavao se samo povremeno. Do 2012. učesnici su bili većinom profesionalni igrači i najbolji amateri s Dalekog istoka, ali su 2013. bili pozvani samo profesionalci. Godine 2014. nastupila su osmerica profesionalaca i jedan igrač s pozivnicom. U ranim fazama turnira takmičari su bili podijeljeni u grupe i igrali po sistemu svako sa svakim, nakon čega su najbolji prolazili u nokaut-fazu. Posljednji osvajač titule jest Marco Fu.